《蒋苕生前辈挽诗 其二》
清代·王友亮

忆在京华日，过从见性情。雄谈凌贡父，逸调陋耆卿。

勇退缘多病，兹游遂隔生。贻诗犹在箧，珍重抵连城。

作者简介：（1742—1797）安徽婺源人，字景南，号葑亭。初由举人官内阁中书、军机章京。乾隆五十六年进士，官至通政司副使。官刑部时，决狱多平反。工诗文，诗格与袁枚相近。有《葑亭文集》、《双佩斋集》、《金陵杂咏》。